
Természetbúvár tábor szervezésének szakmódszertani és pedagógiai szempontú elemzése

E dolgozatban egy 2013 nyarán megvalósuló természetbúvár tábor példáján tárgyaljuk egy ilyen program tervezése és megvalósítása során felmerülő szakmódszertani és pedagógiai kérdéseket.
A természetbúvár táborok során, a középiskolai korosztály számára szervezett szabadidős tevékenységekkel, elsődlegesen a természeti értékek bemutatásával, másodsorban természeti környezetben megvalósuló sporttevékenységekkel, népművészeti értékek, hagyományok közvetítésével, illetve természettudományos ismertek tanításával szeretnénk a környezeti nevelés céljait szolgálni. Keressük többek között egy ilyen tábor tervezhetőségének és tervezendőségének határait, próbáljuk megtalálni helyünket az ismeret- illetve élményközpontúság legcélszerűbb metszetében. Megvizsgáljuk a versenyezetés, a csoportalakítás, a projektmódszer és más pedagógiai szervezési módok és módszerek relevanciáját.
Mindezek érdekében áttekintjük a tábor megtervezésének és megvalósításának folyamatát, majd ezek után a tábori események, tervek, programok kritikus elemzését végezzük el, a további fejlesztő ötletek és kutatási célkitűzések megszületésének érdekében.



